EkBass/fiwiki-20250220-pages-articles huggingface dataset:
Helvi Mustonen

Helvi Mustonen (s. 1. heinäkuuta 1947 Kemi) on suomalainen kuvataiteilija ja taidemaalari. Mustosen tuotanto koostuu etupäässä maalauksista, mutta hän tekee myös pronssiveistoksia. Mustosen taidetta leimaavat voimakkaat ja tunnepitoiset, toisinaan jopa synkät aiheet, usein tummat värit sekä vahva symboliikka. Kemissä syntynyt Mustonen toimi 1970-luvulta 1980-luvun alkuun Oulussa. Hän kuului Oulun taiteilijaseuraan vuosina 1970–1981. 1980-luvun alussa Mustonen siirtyi Hyvinkäälle, missä hän pienen tauon jälkeen jatkoi taiteen tekoa. Hyvinkään Taiteilijaseuran jäsen hän on ollut vuodesta 1985. 1990-luvun puolivälistä lähtien Mustonen on järjestänyt yksityisnäyttelyjä muun muassa Hyvinkään taidemuseossa 2006 ja 2016 sekä Kemin taidemuseossa 2005. Mustonen on osallistunut myös Suomen Taiteilijain näyttelyihin, alueellisiin Uudet Maan Kuvat -vuosinäyttelyihin ja Suomen Kuvataidejärjestöjen liiton näyttelyihin. Vuonna 2000 Helvi Mustonen valittiin Hyvinkään Taidekillan vuoden taiteilijaksi. ==Kirjallisuutta== * Pirjo Hämäläinen, Helvi Mustonen, Merja Ilola (toim): Helvi Mustonen, Lemmenlaakson tyttö. Hyvinkään taidemuseo 2016, 32 sivua. ISBN: 9789525569148 ==Aiheesta muualla== *Helvi Mustosen verkkosivut * Helvi Mustonen taiteilijamatrikkelissa * Luokka:Suomalaiset taidemaalarit Luokka:Vuonna 1947 syntyneet Luokka:Elävät henkilöt
Koskenlaskijan morsian (vuoden 1937 elokuva)

Koskenlaskijan morsian on Valentin Vaalan ohjaama vuonna 1937 valmistunut suomalainen näytelmäelokuva. Elokuva perustuu Väinö Katajan romaaniin Koskenlaskijan morsian. Elokuvan koskenlaskukohtaukset on kuvattu Iitin Mankalassa, ja niissä käytettiin sijaisnäyttelijöitä. Elokuvan teemoina ovat sukuviha sekä tukkilaisten ja viljelijöiden ristiriidat.Päivän elokuvia, Tv- maailma, 22/2011 sivu 17 == Juoni == Elokuvan tapahtumat sijoittuvat 1800-luvun lopulle Tornionjokilaaksoon körttiläisympäristöön. Paloniemen isäntä Heikki on rahavaikeuksissa, ja päästäkseen ahdingosta hän päättää naittaa poikansa Juhanin ison talon perijälle, Nuottaniemen Hannalle. Paloniemen perhe on kuitenkin ollut osallisena onnettomuudessa, jossa Nuottaniemen poika on hukkunut. Iisakki uskoo onnettomuuden olleen tahallinen, ja Hanna yrittää saada isäntien kesken sovun aikaiseksi. ==Vastaanotto== Televisioesityksen yhteydessä kriitikot kiittivät elokuvan toiminnallisia kohtauksia vakuuttaviksi ja Vaalan kykyä hyödyntää luonnon symboliikkaa ilmaisuvoimaisesti.Arto Pajukallio, Elokuvat, Helsingin Sanomat 7.6.2011, sivu D 5 Aiemmin komediaohjaajana ansioitunut Vaala hallitsee kriitikon arvion mukaan myös vakavan draaman, ja tuloksena on vahvaa maalaisdraamaa, josta ilmenee uskonnon keskeinen osuus maallisissakin pyrkimyksissä. Uskonnon paatoksellisuus tiivistyy arvion mukaan hienosti saarnamies Kero-Pietissä (Ossi Elstelä).HWR: Koskenlaskijan morsian, Päivän elokuvia, Tv-maailma, 4/2013 sivu 13 ==Näyttelijät== == Lähteet == *Varsinais-Suomen elokuvakeskus ===Viitteet=== Luokka:Tukkilaiselokuvat Luokka:Suomalaiset draamaelokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Valentin Vaalan ohjaamat elokuvat Luokka:Vuoden 1937 suomalaiset elokuvat
Pyrokseeni

Pyrokseenit ovat silikaattimineraaleihin kuuluva mineraaliryhmä. Pyrokseeneja esiintyy sekä magmakivissä että metamorfisissa kivissä. Pyrokseenit jaetaan kiderakenteensa puolesta klinopyrokseeneihin, joiden kidejärjestelmä on monokliininen, sekä ortopyrokseeneihin, joiden kidejärjestelmä on ortorombinen. Nämä jaetaan vielä koostumuksensa perusteella eri mineraaleiksi. Nimi pyrokseeni on johdettu kreikan kielen sanoista pyro 'tuli' ja xenos 'vieras'. Nimen mineraaliryhmälle antoi Haüy. == Pyrokseenimineraaleja == Oheisessa listassa on vain osa ryhmiin kuluvista mineraaleista. Klinopyrokseeneja: * Augiitti * Diopsidi * Egiriini * Hedenbergiitti * Jadeiitti * Omfasiitti * Pigeoniitti * Spodumeeni Ortopyrokseeneja: * Bronsiitti * Enstatiitti * Ferrosiliitti * Hypersteeni == Lähteet == == Aiheesta muualla == * Mineral Galleries – The Pyroxene group Luokka:Silikaattimineraalit
Jehu

Jehu oli Israelin kuninkaana noin 845–818 eaa. Hän puhdisti Israelia Baalin palvonnasta ja surmautti Baalin kannattajia. Hän oli aluksi päällikkönä kuningas Joramin armeijassa, mutta profeetta Elisa voiteli hänet kuninkaaksi. Valtansa aluksi hän tuhosi Omrin kuningashuoneen. Hän väijytti Joramin ja Ahasjan, joka oli tulossa 42 Juudan prinssin kanssa tervehtimään kuningas Joramia, ja surmautti Isebelin. Vuonna 841 eaa. hän alistui maksamaan veroja Assyrian kuninkaalle Salmanassar III:lle saadakseen tältä tukea Damaskon kuningas Hasaelin hyökkäyksiä vastaan. Tuki ei kuitenkaan auttanut, sillä Hasael onnistui tehokkaasti hävittämään Israelin Jordanin itäpuolella olevia maakuntia. Profeetat tukivat häntä aluksi, mutta myöhemmin alkoivat esittää häntä kohtaan syytöksiä huomattuaan millainen hallitsija hän todella on. Jehu on myös Raamatun henkilö ja hänestä kerrotaan Toisessa kuninkaiden kirjassa (luvut 9 ja 10). Hänen jälkeensä tuli kuninkaaksi hänen poikansa Joahas. == Aiheesta muualla == * Jehu (Jeehu) suomenkielisessä Raamatussa (1933/1938) Luokka:Israelin kuninkaat
Linnainmaan koulu

Linnainmaan koulu on Tampereella sijaitseva peruskoulu. Vuonna 2004 koulun yhteyteen rakennettiin yläaste. Rehtorina toimii Ilona Pasma. Linnainmaan koulussa on 704 oppilasta vuonna 2020. Vuonna 2007 Linnainmaan kouluun perustettiin musiikkiluokka kolmasluokasta yhdeksäsluokkaan asti. Musiikkiluokka on aina luokka-asteiden A-luokka. Koulu on musiikkipainoitteinen. == Lähteet == ==Aiheesta muualla== * Linnainmaan koulun kotisivut Luokka:Tampereen peruskoulut Luokka:Linnainmaa
Hirsi

Hirsi on perinteinen kokopuinen tukkipuusta valmistettava rakennusmateriaali. Hirsiä varten valitaan suoria ja muutoinkin hyvälaatuisia tukkirunkoja. Hirrestä tehty rakennus on rakenteiltaan yksinkertainen. Hirsiseinä on lisäksi kosteusteknisesti turvallinen materiaali, koska sillä on ilmiömäinen kyky varata ja luovuttaa kosteutta ilman että siihen tiivistyy kosteutta. "hengittävä". Hirsityyppejä on monenlaisia, mutta kaikkia niitä koskevat samanlaiset veistoperiaatteet. Hirteen tehdään varaussalvos ja nurkkasalvos, jotta hirsikertoja voidaan pinota päällekkäin seinäksi. Pyöröhirsiin tehdään koirakaulasalvos, höylä- ja sahahirsiin suoranurkka. Perinnerakentamisessa käytetään erilaisia lohenpyrstö- ja hammasnurkkia. ==Sahahirsi== Sahahirsi on tukkipölkky, josta on sahaamalla poistettu kaksi sivua ja saatu näin aikaiseksi aihio, pelkka. Sahahirrestä rakennettaessa varaukset ja salvokset on tehtävä käsin. ==Pyöröhirsi== Pyöröhirsi valmistetaan kokonaisesta tukkipölkystä, joko kuorimalla tai sorvaamalla pölkky haluttuun mittaan. Kuorittu pyöröhirsi joudutaan varaamaan käsin, kun taas tasapaksuiseen sorvihirteen voidaan ajaa varaukset ja salvokset koneellisesti. Kelo on pyöröhirttä, jonka kuorimisen on hoitanut luonto. ==Höylähirsi== Höylähirsi valmistetaan kantatusta sahapölkystä höyläämällä. Yli 90 mm:n paksuista massiivipuuta voi kutsua hirreksi, tehdasvalmisteiset yksipuiset hirret taas ovat esimerkiksi 170 mm:n paksuisia, maksimissaan noin 200 mm. Tätä paksumpia rakenteita tehdään yleensä vaaka- tai pystysuuntaisilla liimasaumoilla, jolloin kyseessä on lamellihirsi. Paras höylähirren aihio on sydänhalkaistu puu, joka ei juuri halkeile pinnastaan. Paras hirsi syntyy tiukkasyisestä hitaasti kasvaneesta puusta, jonka sydänpuuosuus on suuri. ==Lamellihirsi== Lamellihirsi on liimattu kahdesta tai useammasta puisesta lamellista siten, että kova sydänpuu asettuu hirren pinnalle. Lamellihirsi on lähes vääntymätön ja halkeilematon. Lamelleina käytetään höylättyjä lankkuja, jotka liitetään yhteen liimaamalla. Aiemmin lamellihirsiä tehtiin puristamismenetelmällä. Tässä menetelmässä höylättyjen lankkujen väliin levitetään liima, jonka jälkeen aihiot asetellaan suurikokoisiin puristimiin ja aloitetaan puristaminen. Prosessi kestää useita tunteja ja sitä voidaan nopeuttaa nostamalla puristustilan lämpöä. Nykyisin käytössä on kuumaliimausmenetelmä. Tässäkin menetelmässä höylättyjen lankkujen väliin levitetään liima, mutta aihiot ajetaankin suurtaajuusliimaimeen, joka johtaa aihioiden läpi sähkövirran ja liimauksesta muodostuu pitävä jo muutamassa minuutissa. Tehostuneen tuotantoprosessin ansiosta lamellihirren hinta on laskenut lähemmäs perinteisen höylähirren hintaa. Tämä on merkinnyt sitä, että lamellihirrestä valmistettujen hirsitalojen osuus on kasvanut, suhteessa hirsitalojen kokonaismyyntiin. ==Katso myös== * Hirsirakentaminen * Lämpöhirsi == Lähteet == Luokka:Puupohjaiset materiaalit Luokka:Puurunko Luokka:Rakennuksen pinnat
McLaren MP4/14

McLaren MP4/14 oli auto, jolla McLaren -talli kilpaili kaudella 1999 Formula ykkösissä. Autoa ajoivat tallin kuljettajat David Coulthard ja Mika Häkkinen, joka onnistui voittamaan kuljettajien mestaruuden. Tallimestaruus meni kuitenkin Ferrarille. Kausi 1999 ei alkanut parhaalla mahdollisella tavalla, sillä sekä Häkkinen että Coulthard keskeyttivät avauskisassa Australiassa. ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1999 McLaren Mercedes V10 AUS BRA SMR MON ESP CAN FRA GBR AUT DEU HUN BEL ITA EUR MAL JPN 124 2. Mika Häkkinen Kesk. 1 Kesk. 3 1 1 2 Kesk. 3 Kesk. 1 2 Kesk. 5 3 1 David Coulthard Kesk. Kesk. 2 Kesk. 2 7 Kesk. 1 2 5 2 1 5 Kesk. Kesk. Kesk. ==Lähteet== *AUTOCOURSE 1999-2000, Henry, Alan (ed.), Hazleton Publishing Ltd. (1999) ISBN 1-874557-34-9 Luokka:Formula 1 -kausi 1999 M4/14
Nikolai Ogarkov

Nikolai Vasiljevitš Ogarkov (; 30. lokakuuta 1917 Molokovo, Venäjä – 23. tammikuuta 1994 Tver, Venäjä) oli Neuvostoliiton marsalkka ja asevoimien komentaja. Ogarkov nimitettiin Neuvostoliiton marsalkaksi vuonna 1977 ja hän toimi Neuvostoliiton armeijan komentajana vuosina 1977-1984\. Konstantin Tšernenko erotti hänet vuonna 1984 Ogarkovin vaatiessa kulutustavaroiden vähentämistä ja aseiden tuotannon ja kehittämisen lisäämistä. Luokka:Neuvostoliiton marsalkat Luokka:Vuonna 1917 syntyneet Luokka:Vuonna 1994 kuolleet
Leah Remini

Leah Marie Remini (s. 15. kesäkuuta 1970 Brooklyn, New York) on yhdysvaltalainen näyttelijä. ==Elämäkerta== Reminin isä on George Remini, jolla on sisilialainen tausta. Hänen äitinsä Vicki Marshall on juutalainen ja tällä on itävaltalainen tausta. Hänen vanhempansa erosivat vuonna 1977. Reminillä on yksi sisar ja neljä sisarpuolta. Hän kasvoi Bensonhurstin asuinalueella Brooklynissa. Remini jätti koulunsa kesken 14-vuotiaana, minkä jälkeen hän työskenteli monissa eri tehtävissä, muun muassa tarjoilijana, autovakuutusten myyjänä ja puhelinmyyjänä. Remini on ollut vuodesta 2003 lähtien naimisissa laulaja-näyttelijä Angelo Paganin kanssa. Parilla on yksi yhteinen tytär (s. 2004). Sekä parin häistä että lapsen syntymästä tehtiin televisiodokumentit, jotka esitettiin VH1-kanavan sarjassa (Inside)Out. Remini on entinen skientologi. Hän jätti skientologiakirkon vuonna 2013 oltuaan sen jäsen kymmenien vuosien ajan. Nykyään hän on kärkäs skientologian kriitikko. ===Ura=== Hän teki ensimmäisen puheroolinsa televisiossa vuonna 1988 sarjan Head of the Class kolmannen kauden viidennessä jaksossa. Seuraavina vuosina hän vieraili lukuisissa eri televisiosarjoissa, muun muassa sarjoissa Who's the Boss? (kahdessa jaksossa vuonna 1989), Terveydeksi (Rhea Perlmanin esittämän Carla Tortellin tytär Serafina kahdessa jaksossa, joista ensimmäinen esitettiin vuonna 1991 ja jälkimmäinen 1993), Kuuma piiri (yhdessä jaksossa vuonna 1994) ja Frendit (yhdessä jaksossa vuonna 1995). Vuonna 1989 hänellä oli pääosarooli kesken ensimmäisen kauden lopetetussa Who's the Bossin spin- offissa Living Dolls ja vuonna 1991 hän esitti Stacey Carosia Saved by the Bell -sarjan kolmannella tuotantokaudella. Vuosina 1997–1998 Remini esitti Terry Reynoldsia kaksi kautta esitetyssä (kahdeksan jaksoa ensimmäisellä kaudella ja kaksikymmentä toisella) tilannekomediasarjassa Fired Up. Sarjan päättymisen jälkeen hän sai vuonna 1998 Carrie Heffernanin roolin tilannekomediasta Kellarin kunkku, josta hänet parhaiten tunnetaan. Sarjan yhdeksäs ja viimeinen tuotantokausi valmistui vuonna 2007. Ensimmäinen teatterielokuva, jossa Remini esiintyi, oli Parhaassa iässä vuodelta 1996. Tämän jälkeen hän on esiintynyt myös elokuvissa Critics and Other Freaks, Follow Your Heart ja Old School. Kellarin kunkun päättymisen jälkeen Remini on muun muassa toiminut yhtenä CBS:n The Talk -keskusteluohjelman juontajista vuosina 2010–2011 sekä näytellyt lyhytikäiseksi jääneessä tilannekomediasarjassa Family Tools (2013). Televisio- ja elokuvaesiintymisten lisäksi Remini on toiminut myös Grace Nakimuran äänenä vuonna 1993 ilmestyneessä Gabriel Knight -sarjan videopelissä Gabriel Knight: Sins of the Fathers. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Amerikanitalialaiset Luokka:Amerikanjuutalaiset Luokka:Vuonna 1970 syntyneet Luokka:Elävät henkilöt
Camille Pissarro

Camille Pissarro (10. heinäkuuta 1830 Charlotte Amalie, Tanskan Länsi-Intia – 13. marraskuuta 1903 Pariisi, Ranska)britannica.com: Camille Pissarro oli ranskalainen taidemaalari. Hän oli johtavia impressionisteja. Pissarro syntyi Neitsytsaarilla. Hänen isänsä oli varakas kauppias, äiti oli kotoisin Dominikaanisesta tasavallasta;The Artist (1830–1903) Camille Pissarro Exhibition at the Virgin Islands 1997 hänen isäpuolinen sukutaustansa oli portugalinjuutalaista ja äidinpuolinen ranskanjuutalaista. Häntä ei kiinnostanut jatkaa isänsä liiketoimintaa Karibialla, vaan hän muutti vuonna 1855 Ranskaan ryhtyäkseen taidemaalariksi. Pissarro aloitti taiteilijauransa Courbet’n ja Corot’n vaikutuksen alaisena, mutta kehitti hyvin pian oman persoonallisen tyylinsä. 1870-luvulla hän liittyi impressionisteihin ja osallistui kaikkiin heidän näyttelyihinsä vuosina 1874–1886. Pissarro tuli hyvin toimeen erilaisten taiteilijoiden kanssa, joten hänestä tuli eräänlainen impressionisteja koossa pitävä voima. Hän myös tunnisti hyvin varhaisessa vaiheessa Paul Cézannen taiteellisen lahjakkuuden. Hänestä tuli Cézannen tärkein ystävä ja tukija. Pissarro ja Cézanne tekivät kymmeniä maalauksia 1860–1880-luvuilla vierekkäin.Pioneering Modern Painting: Cezanne And Pissarro 1865 To 1885Cezanne & Pissarro MOMA 2005 Pissarro on ainoa merkittävä impressionisti, joka voidaan luokitella myös neoimpressionistiksi. 1880-luvulla hän nimittäin kiinnostui Georges Seurat’n pointillistisesta maalaustekniikasta ja sovelsi sitä useisiin omiin teoksiinsa.Camille Pissarro Discover France Kaupallista menestystä Pissarro saavutti vasta 1890-luvulla. Vanhalla iällä häntä vaivasivat silmäsairaudet, mutta tästä huolimatta hän jatkoi tarmokkaasti maalaamista. == Maalauksia == Tiedosto:Camille Pissarro, Le verger (The Orchard), 1872.jpg|Puutarha, 1872 Tiedosto:Camille Pissarro 017.jpg|Puunhakkaaja, 1878 Tiedosto:Pissarro4.jpg|Maalaistyttö, 1881 Tiedosto:Camille Pissarro - Boulevard Montmartre, Spring - Google Art Project.jpg|Le Boulevard de Montmartre, Matinée de Printemps, 1897 Tiedosto:Camille Pissarro - Self-portrait - Tate Britain.jpg|Omakuva, 1903. == Lähteet == == Aiheesta muualla == Pontoisen Camille Pissarro -museo. Luokka:Impressionistit Luokka:Ranskalaiset taidemaalarit Luokka:Ranskan juutalaiset Luokka:Vuonna 1830 syntyneet Luokka:Vuonna 1903 kuolleet
Gujaratin piirikunnat

Intian Gujaratin osavaltio perustettiin vuonna 1960 seitsemästätoista entisen Bombayn osavaltion pohjoisesta piirikunnasta: Ahmedabad, Amreli, Banaskantha, Bharuch, Bhavnagar, Dang, Jamnagar, Junagadh, Kheda, Kachchh, Mehsana, Panchmahal, Rajkot, Sabarkantha, Surat, Surendranagar, ja Vadodara. Vuonna 1964 Gandhinagarin piirikunta luotiin Ahmedabadin ja Mahesanan osista. Vuonna 1966 Valsadin piirikunta jaettiin Suratista. 2. lokakuuta 1997 Anandin piirikunta jaettiin Khedasta, Dahodin piirikunta Panchmahalista, Narmadan piirikunta Bharuchista, Navsarin piirikunta Valsadista ja Porbandarin piirikunta Junagadhista. Vuonna 2000 Patanin piirikunta perustettiin Banaskanthan ja Mahesanan osista. Elokuussa 2013 luotiin seitsemän uutta piirikuntaa: Aravalli, Botad, Chhota Udaipur, Devbhoomi Dwarka, Gir-Somnath, Mahisagar ja Morbi. ==Luettelo piirikunnista== Gujarat koostuu 33 piirikunnasta: * Ahmedabadin piirikunta * Amrelin piirikunta * Anandin piirikunta * Aravallin piirikunta * Banaskanthan piirikunta * Bharuchin piirikunta * Bhavnagarin piirikunta * Botadin piirikunta * Chhota Udaipurin piirikunta * Dahodin piirikunta * Dangin piirikunta * Devbhoomi Dwarkan piirikunta * Gandhinagarin piirikunta * Gir-Somnathin piirikunta * Jamnagarin piirikunta * Junagadhin piirikunta * Khedan piirikunta * Kutchin piirikunta * Mahisagarin piirikunta * Mehsanan piirikunta * Morbin piirikunta * Narmadan piirikunta * Navsarin piirikunta * Panchmahalin piirikunta * Patanin piirikunta * Porbandarin piirikunta * Rajkotin piirikunta * Sabarkanthan piirikunta * Suratin piirikunta * Surendranagarin piirikunta * Tapin piirikunta * Vadodaran piirikunta (Baroda) * Valsadin piirikunta ===Tilastot=== Piirikunnan koodi Piirikunnan nimi Hallintokeskus (kaupunki) Asukasluku (2011) Pinta-ala (km²) Väestötiheys (/km²) AH Ahmedabad Ahmedabad 7 208 200 8 707 828 AM Amrelin piirikunta Amreli 1 513 614 6 760 224 AN Anand Anand 2 090 276 2 942 710 BK Banaskantha Palanpur 2 502 843 12 703 197 BR Bharuch Bharuch 3 116 045 6 524 478 BV Bhavnagar Bhavnagar 2 877 961 11 155 258 DA Dahod Dahod 2 126 558 3 642 584 DG The Dangs Ahwa 226 769 1 764 129 GA Gandhinagar Gandhinagar 1 387 478 649 2 138 JA Jamnagar Jamnagar 2 159 130 14 125 178 JU Junagadh Junagadh 2 742 291 8 839 310 KA Kutch Bhuj 2 090 313 45 652 46 KH Kheda Kheda 2 298 934 4 215 545 MA Mehsana Mehsana 2 027 727 4 386 462 NR Narmada Rajpipla 590 379 2 749 215 NV Navsari Navsari 1 330 711 2 211 602 PA Patan Patan 1 342 746 5 738 234 PM Panchmahal Godhra 2 388 267 5 219 458 PO Porbandar Porbandar 586 062 2 294 255 RA Rajkot Rajkot 3 799 770 11 203 339 SK Sabarkantha Himmatnagar 2 427 346 7 390 328 SN Surendranagar Surendranagar 1 755 873 10 489 167 ST Surat Surat 6 079 231 7 657 794 TA Tapi Vyara 806 489 7 657 105 VD Vadodara Vadodara 4 157 568 7 794 533 VL Valsad Valsad 1 703 068 3 034 561 == Lähteet == *
Thomas Wahlroos

Thomas Wahlroos (s. 4. elokuuta 1979) on suomalainen sijoittaja ja aiempi pokeriammattilainen. Pokeriammattilaisen uran Thomas lopetti vuonna 2009, jolloin hän siirtyi sijoittajaksi Spontel Oy:n omistamaan Norjan Sponteliin. Nykyisin hän toimii Norjan Spontelin hallituksen puheenjohtajana.http://www.kauppalehti.fi/etusivu/ei+omena+kauas+puusta...+nyt+rikastuu+nallen+poikakin/20100814165http://www.taloussanomat.fi/ihmiset/2010/08/26/di- wahlroos-ja-poika-takovat-yhdessa-miljoonia/201011807/12 == Ura pokerinpelaajana == Wahlroos teki läpimurtonsa livepokeriturnauksissa vuoden 2006 aikana. Maaliskuussa 2006 hän oli kymmenes Jeff Williamsin voittamassa European Poker Tourin finaaliturnauksessa Monte Carlossa. Wahlroos ansaitsi sijastaan 33 500 euroa. World Poker Tourin Pariisin osakilpailussa kesäkuussa 2006 Wahlroos oli kolmas voittaen 243 750 euroa. Turnauksen voitti tanskalainen Christian Grundtvig ja toisena oli suomalainen Jani Sointula. Kesän 2006 World Series of Pokerin (WSOP) turnauksista Wahlroos saavutti kaksi rahasijaa. 10 000 dollarin pot limit omaha -turnauksessa hän oli kahdeksas ja WSOP:n pääturnauksessa 91. European Poker Masters -turnaussarjaan kuuluneessa Full Tilt Poker Dublin All-Star Challenge -turnauksessa Dublinissa marraskuussa 2006 Wahlroos sijoittui kolmanneksi ja ansaitsi 31 500 euroa. World Poker Tourin viidennen tuotantokauden päättäneessä mestaruusturnauksessa Bellagion kasinolla Wahlroos putosi juuri ennen televisioitua finaalipöytää. Seitsemäs tila toi palkintorahoina 278 465 dollaria. Turnauksen voitti Carlos Mortensen. Wahlroos on pelannut Suomen televisiossa MTV3:n Pokerimestari 2006 -ohjelmassa. Pokeriammattilaisena hän edusti Full Tilt Poker -nettipokerihuonetta. Joulukuussa 2008 Wahlroosin pokeriuran turnausansiot ylittivät miljoona dollaria. == Muu elämä == Wahlroos asuu Helsingissä. Hän työskenteli ennen pokeriuraansa investointipankkiirina. Vuonna 2008 hän aloitti työskentelyn Avenir Rahastoyhtiö Oy:ssä. Thomas Wahlroosin isä on Björn Wahlroos.http://www.kauppalehti.fi/yritykset/yritys/spontel+oy/09459280 == Lähteet == == Aiheesta muualla == * * World Poker Tour:n profiili * PokerPages.com:n profiili * Thomas Wahlroos - pokeriturnaus voitot Luokka:Suomalaiset pokerinpelaajat Luokka:Suomalaiset liikemiehet Luokka:Vuonna 1979 syntyneet Luokka:Elävät henkilöt
Patan

Patan tarkoittaa seuraavia: * Patan, kunta Chhattisgarhissa, Intiassa * Patan, kaupunki Gujaratissa, Intiassa * Patan, piirikunta Gujaratissa, Intiassa * Patan, kunta Madhya Pradeshissa, Intiassa * Patan, kunta Maharashtrassa, Intiassa * Patan, kaupunki Rajasthanissa, Intiassa * Patan, entinen kuningaskunta Rajputanassa, Intiassa * Patan, joulukuussa 2014 perustettu kaupunki Nepalin Mahakalin vyöhykkeen Baitadin piirikunnassa. * Lalitpur, Nepalin Lalitpurin kaupungin keskustan kutsumanimi * Patán, argentiinalainen heavy metal -yhtye.
Norjan läänit

Norjan läänit () muodostavat Norjan aluehallinnon korkeimman tason ja niitä on 15, ja ne jakaantuvat edelleen 356 kuntaan. Pääkaupunki Oslo muodostaa sekä oman lääninsä että kuntansa. Lääneillä on alkujuurensa kuningas Sverre Sigurdinpojan (1184–1202) aikaisissa ylimysten valtapiireissä, jolloin nimenä oli lääni (). Maunu VI Lainparantaja muutti hallintoa niin, että lääninherrat olivat selvemmin kuninkaan alamaisia. == Norjan läänit 1.1.2024 alkaen == Kolme vuoden 2020 lääniuudistuksessa perustetuista lääneistä, Vestfoldin ja Telemarkin, Vikenin sekä Tromssan ja Finnmarkin läänit lakkautettiin, ja niitä edeltäneet läänit perustettiin uudelleen. Pohjois-Norja * 20 Finnmarkin lääni – Vesisaari * 18 Nordlandin lääni – Bodø * 19 Tromssan lääni – Tromssa Sørlandet * 42 Agderin lääni – Kristiansand Trøndelag * 50 Trøndelagin lääni – Steinkjer Vestlandet * 15 Møren ja Romsdalin lääni – Molde * 11 Rogalandin lääni – Stavanger * 46 Vestlandin lääni – Bergen Østlandet * 02 Akershusin lääni – Oslo * 06 Buskerudin lääni – Drammen * 34 Innlandetin lääni – Hamar * 03 Oslo (lääni ja kaupunki) * 08 Telemarkin lääni – Skien * 07 Vestfoldin lääni – Tønsberg * 01 Østfoldin lääni – Sarpsborg == Norjan läänit (2020–2023) == Pohjois-Norja *18 Nordlandin lääni – Bodø *54 Tromssan ja Finnmarkin lääni – Tromssa, Vesisaari Sørlandet *42 Agderin lääni – Kristiansand Trøndelag *50 Trøndelagin lääni – Steinkjer Vestlandet *15 Møren ja Romsdalin lääni – Molde *11 Rogalandin lääni – Stavanger *46 Vestlandin lääni – Bergen Østlandet *34 Innlandetin lääni – Hamar *03 Oslo (lääni ja kaupunki) *38 Vestfoldin ja Telemarkin lääni – Skien *30 Vikenin lääni – Oslo, Drammen, Sarpsborg, Moss == Norjan läänit (1919–2019)== Norjan läänit () olivat Norjan ylimmän tason hallintoalueita vuosina 1919–2019, kunnes ne korvasi uudet läänit 1. tammikuuta 2020 alkaen. Niitä oli 18 kappaletta, ja ne jakaantuivat edelleen 428 kuntaan. Pääkaupunki Oslo oli sekä oma lääninsä että kunta. Lääneillä oli virallinen numeronsa vuodesta 1919 alkaen, ja niitä oli alun perin 20 kappaletta. Numero 13 oli käyttämättömänä vuodesta 1972, kun Bergen liitettiin osaksi Hordalandin lääniä ja numerot 16 ja 17 vuodesta 2018, kun Etelä- Trøndelagin ja Pohjois-Trøndelagin läänit yhdistyivät Trøndelagin lääniksi (nro 50). Tässä listassa ovat läänit ja niiden pääkaupungit. Kartassa ovat läänien rajat. # Østfoldin lääni – Sarpsborg # Akershusin lääni – Oslo # Oslo (lääni ja kaupunki) # Hedmarkin lääni – Hamar # Opplandin lääni – Lillehammer # Buskerudin lääni – Drammen # Vestfoldin lääni – Tønsberg # Telemarkin lääni – Skien # Itä-Agderin lääni – Arendal # Länsi-Agderin lääni – Kristiansand # Rogalandin lääni – Stavanger # Hordalandin lääni – Bergen # * Sognin ja Fjordanen lääni – Leikanger # Møren ja Romsdalin lääni – Molde # Etelä-Trøndelagin lääni – Trondheim # Pohjois-Trøndelagin lääni – Steinkjer # Nordlandin lääni – Bodø # Tromssan lääni – Tromssa (Tromsø) # Finnmarkin lääni – Vesisaari (Vadsø) == Katso myös == * Norjan läänit 1308–1662 * Norjan piirit == Lähteet == *
Itä-Yhdysvaltain Grand Prix

Itä-Yhdysvaltain Grand Prix oli Yhdysvalloissa järjestetty Formula 1 -sarjan osakilpailu, jota ajettiin 1976–1980, 1982 sekä 1984–1986. Nimitystä käytettiin alun perin erottamaan Watkins Glenissä ajettu Yhdysvaltain Grand Prix uudesta Länsi-Yhdysvaltain Grand Prix’sta, joka ajettiin Long Beachin katuradalla. Itä-Yhdysvaltain Grand Prix ajettiin Watkins Glenissä kauteen 1980 saakka. Nimi palautettiin käyttöön, kun Detroit sai oman kilpailun 1982. Vuoden 1983 Detroitin kilpailu ajettiin Yhdysvaltain Grand Prix’n nimellä, mutta nimi muutettiin takaisin Itä-Yhdysvalloiksi kausiksi 1984–1986, vaikka kausilla 1985 ja 1986 ajettiinkin vain yksi kilpailu Yhdysvalloissa. Kaudeksi 1987 Detroitin kilpailu nimettiin jälleen Yhdysvaltain Grand Prix’ksi, eikä Itä-Yhdysvaltain Grand Prix nimeä ole sen jälkeen käytetty. == Voittajat == Kausi Kuljettaja Valmistaja Rata Raportti 1976 James Hunt McLaren-Ford Watkins Glen Raportti 1977 James Hunt McLaren-Ford Watkins Glen Raportti 1978 Carlos Reutemann Ferrari Watkins Glen Raportti 1979 Gilles Villeneuve Ferrari Watkins Glen Raportti 1980 Alan Jones Williams-Ford Watkins Glen Raportti 1982 John Watson McLaren-Ford Detroit Raportti 1984 Nelson Piquet Brabham-BMW Detroit Raportti 1985 Keke Rosberg Williams-Honda Detroit Raportti 1986 Ayrton Senna Lotus-Renault Detroit Raportti == Lähteet == Itä
Tuomiojan hallitus

Tuomiojan hallitus oli Suomen tasavallan 37. hallitus, joka toimi 170 päivän ajan 17. marraskuuta 1953 - 5\. toukokuuta 1954. Se oli Sakari Tuomiojan johtama virkamieshallitus. Vaikka kyseessä olikin toimitusministeristö, monilla hallituksen jäsenillä oli vahvat kytkökset porvaripuolueisiin. Eräs näistä ministereistä oli pääministeri Tuomioja, jonka puolueella tosin ei ollut paikkoja eduskunnassa. Hallitusta pidettiinkin "naamioituna porvarihallituksena". Kekkosen IV hallitus jätti eronpyyntönsä 4. marraskuuta 1953. Kaksi päivää myöhemmin tasavallan presidentti J. K. Paasikivi pyysi Suomen Pankin pääjohtaja Sakari Tuomiojaa muodostamaan uuden hallituksen. Tuomiojan hallitus nimitettiin 17. marraskuuta. Tuomiojan hallituksesta on sanottu, että talouselämä oli siinä Suomen hallituksista kaikista vankimmin edustettuna pääministeristä alkaen. Tuomioja oli nimittäin Suomen Pankin pääjohtaja, ja ministerien joukossa oli muidenkin pankkien pääjohtajia sekä tärkeitä yritysjohtajia, joihin kuului muun muassa raskaan sarjan teollisuuspatruuna, vuorineuvos Erik Serlachius. Asiantuntemuksestaan huolimatta suurin osa ministereistä oli ministereinä kokemattomia, ja huomiota herätti myös monien suhteellisen nuori ikä. Toisena maatalousministerinä toiminut Henrik Kullberg kuoli kesken hallituksen toimikauden joulukuussa 1953 ja hänen tilalleen tuli Helsingin yliopiston maanviljelystalouden professori Nils Westermarck. Tuomiojan hallituksen päätavoitteet liittyivät ennemminkin talous- kuin sisä- tai ulkopolitiikkaan. Kenties tärkein sisäpoliittinen päätös hallitukselta oli eduskuntavaalien aikaistaminen kesän sijasta järjestettäviksi jo maaliskuussa 1954. Pitkien hallitusneuvottelujen jälkeen hallituksen muodostajaksi päätyi lopulta RKP:n ulkoministeri Ralf Törngren. Tuomiojan hallitus sai lyhytikäisyydestään huolimatta suomalaisten keskuudessa hyvän jälkimaineen siitä syystä, että taloustilanne oli sen toimikaudella kypsynyt valmiiksi vuonna 1939 alkaneen kahvin ja siten kaikkien elintarvikkeiden säännöstelyn lopulliseen purkamiseen, mikä toteutui maaliskuun 1954 alussa. == Kokoonpano == == Lähteet == Luokka:Suomen hallitukset
Mista

Miguel Ángel Ferrer Martínez eli Mista (s. 12. marraskuuta 1978 Caravaca de la Cruz, Murcian maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa Major League Soccerin Torontoa. == Seurajoukkueura == Mista sai jalkapallo-oppinsa synnyinseudullaan Caravacassa ja siirtyi teini-ikäisenä pääkaupungin suurseuran Real Madridin junioreihin. Hän aloitti ammattilaisuransa 1990-luvun lopussa Real Madridin B-joukkueessa, mutta ei koskaan noussut edustusjoukkueeseen asti. Vuoden 1999 alussa Mista siirtyi Tenerifeen, jonka riveissä hän debytoi Espanjan korkeimmalla sarjatasolla Primera Divisiónissa 7. maaliskuuta 1999 ottelussa Atlético de Madridia vastaan. Kausi 1998–1999 päättyi Segunda Divisióniin putoamiseen, mutta Mista jäi seuraan ja oli kahta vuotta myöhemmin nostamassa joukkuetta takaisin korkeimmalle sarjatasolle. Nousukaudella joukkueessa pelasivat myös muun muassa Curro Torres ja Luis García, ja sitä valmensi Real Madridin entinen juniori- ja reservivalmentaja Rafael Benítez. Kaudeksi 2001–2002 Mista siirtyi Benítezin mukana Valenciaan, jossa hän saavutti Espanjan liigamestaruuden heti samaisella kaudella. Joukkue uusi mestaruuden kaudella 2003–2004, jolloin se voitti myös UEFA-cupin. Kahdella ensimmäisellä kaudellaan Valenciassa Mista toimi vaihtopelaajana, mutta jälkimmäisellä mestaruuskaudella hän nousi avauskokoonpanoon ja oli joukkueen paras maalintekijä 19 maalillaan. Hän teki myös toisen Valencian maaleista 2–0-voittoon päättyneessä UEFA-cupin loppuottelussa Marseillea vastaan. Lähdettyään Valenciasta vuonna 2006 Mista edusti kaksi kautta sekä Atlético de Madridia että Deportivo de La Coruñaa. Heinäkuussa 2010 hän siirtyi kanadalaisseura Torontoon, jossa pelasi myös entinen Deportivo-pelaaja Julián de Guzmán. == Maajoukkueura == Mista kuului Espanjan maajoukkueeseen alle 17-vuotiaiden MM-kilpailuissa vuonna 1995. Espanjan A-maajoukkueessa hän pelasi kaksi ottelua vuonna 2005. Hän on pelannut kansainvälisiä otteluja myös Murcian aluejoukkueen kanssa. == Saavutukset == * Primera División: 2001–2002, 2003–2004 * UEFA Cup: 2003–2004 * UEFA Super Cup: 2004 == Lähteet == == Aiheesta muualla == * Mistan biografia Región de Murcia Digital -sivustolla * Mistan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1978 syntyneet Luokka:Elävät henkilöt
Kikkahviherne

Kikkahviherne eli kahviherne eli kikherne (Cicer arietinum) on hernekasveihin kuuluva palkokasvi.Kassu – kasvien suomenkieliset nimet: Kikkahviherne Viitattu 5.10.2019. File:Cicer arietinum 003.JPG File:Chickpea pods.jpg File:Cicer arietinum20100417 08.jpg ==Viljelyhistoria== Kikkahviherne on ikivanha viljelykasvi, jota alettiin kasvattaa jo neoliittisella kaudella Lähi-idässä. Pronssikaudella se oli jo tärkeä viljelyskasvi Kreikassa ja Italiassa, ja muinaiset roomalaiset viljelivät sitä runsaasti ja levittivät sitä valtakuntansa eri osiin; roomalaisen poliitikon Ciceron nimen uskotaan johtuvan kikkahviherneen latinankielisestä nimestä cicer. Nykyään kikkahvihernettä viljellään ympäri maailmaa lauhkealla ja subtrooppisella alueella. Ylivoimaisesti suurin kikkahviherneiden tuottaja on Intia (yli 7 miljoonaa tonnia v. 2016). Muita merkittäviä tuottajia ovat Australia, Pakistan, Turkki, Meksiko, Kanada ja Yhdysvallat. ==Ravintokäyttö == Kikkahviherneet ovat yleisiä Välimeren alueen, Lähi-idän ja Intian ruokakulttuureissa. Niitä käytetään muun muassa hummuksen ja falafelien tekoon. Kikkahviherneet sisältävät runsaasti proteiinia, ravintokuitua, rautaa ja folaatteja mutta myös kalsiumin,Impact of phytic acid on nutrient bioaccessibility and antioxidant properties of dehusked rice. raudanPalkokasvit elintarvikkeena. Sivu 27., seleeninHannu Mäkelä, Viljojen laadusta ja terveysvaikutuksista. Elintarvikealan koordinaatiohanke Pohjois- Karjalassa ja sinkinPhytic acid content in milled cereal products and breads. Sivu 217. imeytymistä estävää fytiinihappoaVariability in phytic acid content and protein digestibility of grain legumes. https://pubmed.ncbi.nlm.nih.gov/7792265/. Ruokavirasto suosittelee kikkahviherneiden keittämistä 45–75 minuuttia, jotta niiden sisältämät lektiini- ja muut haitalliset proteiinit ehtivät hajota. Usein kikkahviherneitä liotetaan parista tunnista vuorokauteen ennen keittämistä. Kikkahviherneitä voi myös idättää. Idätys lyhentää keittoaikaa merkittävästi noin 10–20 minuuttiin. == Lähteet == == Aiheesta muualla == * Finelli:Kikherne suolattomassa vedessä, kahviherne * Vegaaniliitto: Nopea hummus * ITIS: Cicer arietinum * United States Department of Agriculture (USDA): Cicer arietinum * Flora of China: Cicer arietinum * Centre for Agriculture and Biosciences International (CABI): Cicer arietinum (chickpea) Luokka:Hernekasvit Luokka:Seulonnan keskeiset artikkelit
Manuel Almunia

Manuel Almunia Rivero (s. 19. toukokuuta 1977 Pamplona, Navarran maakunta, Espanja) on entinen espanjalainen jalkapallomaalivahti. == Ura == Vuoden 2012 heinäkuusta Watfordia edustanut 191-senttinen Almunia on pamplonalaisen Osasunan kasvatti. Hän teki ensiesiintymisensä seuran B-joukkueessa Espanjan kolmanneksi korkeimmalla sarjatasolla Segunda División B:ssä kaudella 1997–1998. Synnyinkaupunkinsa seuran edustusjoukkueen pelaavaan kokoonpanoon hän ei kuitenkaan noussut, vaan pelasi kaudet 1999–2001 lainalla Cartagonovassa ja Sabadellissa. Vuonna 2001 Almunia siirtyi vigolaiseen Celtaan, jossa hän ei myöskään vakiinnuttanut paikkaansa ja vietti kolme kautta lainassa eri seuroissa. Pelatessaan Segunda Divisiónin Eibarissa kaudella 2001–2002 hän päästi pelaamassaan 34 täydessä ottelussa 19 maalia ja oli sarjan paras maalivahti (Zamora).Almunia ganó el ’Trofeo Zamora’ con el Eibar Diario Vasco. Viitattu 24.12.2007. Kaudella 2002–2003 hän teki ensiesiintymisensä Espanjan pääsarjassa Primera Divisiónissa huelvalaisen Recreativon riveissä ja kaudella 2003–2004 hän nousi Albaceten ykkösmaalivahdiksi Carlos Roan sairastuttua.Ficha del jugador LFP. Viitattu 24.12.2007. Almunia liittyi Arsenalin riveihin 14. heinäkuuta 2004 ja pelasi ensi kerran liigacupissa 27. lokakuuta 2004 ottelussa Manchester Citya vastaan. Almunia torjui Arsenalin kaikki kauden liigacup-ottelut. Yleensä kaikki cup-ottelut torjuva Almunia on tunnettu hyvänä rangaistuspotkujen torjujana, osoituksena kauden 2004–2005 FA Cup, jossa espanjalaisvahti torjui kaksi rangaistuspotkua Sheffield Unitedia vastaan ja joukkue eteni puolivälieriin. Vuoden 2006 Mestarien liigan loppuottelussa Almunia aloitti vaihtopenkillä, mutta Jens Lehmannin jouduttua ulosajetuksi hän pääsi kentälle. Ottelussa Almunia päästi kaksi maalia ja FC Barcelona voitti mestaruuden.Barça comeback denies Arsenal Uefa. Viitattu 24.12.2007. Kaudella 2007–2008 Almunia nousi Lehmannin ohi Arsenalin ykkösmaalivahdiksi. Lehmann jätti seuran seuraavana kesänä ja Almuniasta tuli joukkueen selkeä ykkösmaalivahti. Kaudella 2011-2012 Almunia ei enää ollut Arsenalin managerin suosiossa. Hänet lainattiin lokakuun 2011 ajaksi West ham Unitediin, jossa hän sai pelata neljä ottelua. Kauden päätteeksi Arsenal vapautti Almunian sopimuksen päättyessä. Heinäkuussa 2012 Almunia teki sopimuksen Watfordin kanssa. Almunia ei ole pelannut Espanjan maajoukkueessa. Mikäli kutsua ei vastaisuudessakaan tule, on hänen mahdollista edustaa Englantia saadessaan Britannian kansalaisuuden vuonna 2009.Almunia se plantea nacionalizarse inglés y jugar para Inglaterra Marca. Viitattu 24.12.2007. == Saavutukset == * FA Cup: 2005 == Lähteet == Luokka:Espanjalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Silvia Cartwright

Silvia Rose Cartwright, o.s. Poulter, (s. 7. marraskuuta 1943 Dunedin, Uusi- Seelanti) oli Uuden-Seelannin toinen naispuolinen kenraalikuvernööri 2001–2006. Cartwright suoritti oikeustieteen tutkinnon Otagon yliopistossa 1967. Hän on naimisissa Peter Cartwrightin kanssa. Cartwrightilla on Uuden- Seelannin kunniaritarikunnan korkein jäsenyys (PCNZM), ja lisäksi hän on Brittiläisen imperiumin ritarikunnan komentajaritari ja Queen's Service Orderin jäsen (QSO). Cartwright oli Uuden-Seelannin korkeimman oikeuden ensimmäinen naispuolinen tuomari. Hän oli saanut jo julkisuutta osallistuttuaan Aucklandin sairaalan kohdunkaulasyöpää ja sen hoitoa koskevan oikeusjutun tutkimukseen. Hänet on nimetty toiseksi Kambodžan sotarikostuomioistuimen kansainväliseksi tuomariksi. Cartwrightin kaudella päädyttiin ajoittain tilanteeseen, jossa kuningatar, kenraalikuvernööri, pääministeri, edustajainhuoneen puhemies ja korkein oikeusasiamies olivat kaikki naisia. Cartwrightin edeltäjä kenraalikuvernöörinä oli Michael Hardie Boys, ja hänen seuraajansa on Anand Satyanand, joskin sijaiskuvernöörinä oli välillä muutamia viikkoja Dame Sian Elias. Luokka:Uuden-Seelannin kenraalikuvernöörit Luokka:Tuomarit Luokka:Vuonna 1943 syntyneet Luokka:Elävät henkilöt
Marokon Grand Prix

Marokon Grand Prix oli Marokossa ajettu Formula 1 -sarjan osakilpailu. Marokon Grand Prix ajettiin vain kerran vuonna 1958 Ain-Diabin maantieradalla. Kilpailun voitti britti Stirling Moss Vanwallilla. Radan suunnittelivat ja rakennuttivat kuudessa viikossa Marokon kuninkaallisen autoliiton jäsenet kuningas Mohammed V:n hyväksynnän jälkeen. Ennen Formula 1 -kilpailun asemaa radalla järjestettiin vuonna 1957 sarjan ulkopuolinen kilpailu, jonka voitti Jean Behra Maseratillaan. Marokon osakilpailu toimi Formula 1 -kauden 1958 päätöskilpailuna, missä Mike Hawthorn varmisti mestaruutensa. Samassa kilpailussa Stuart Lewis-Evans sai kolarin seurauksena pahoja palovammoja ja kuoli myöhemmin sairaalassa. == Voittajat == Kausi Kuljettaja Valmistaja Rata Raportti Stirling Moss Vanwall Ain-Diab Raportti ==Lähteet==
Honda NS

Honda NS oli Hondan valmistama kevytmoottoripyörämallisto. Honda NS:ää on tehty erilaisina malleina kuten Honda NS125R joka oli täyskatettu, Honda NS125R2 joka on samanlainen kuin edellinen paitsi edessä kaksoisjarrulevy, ja vielä Honda NS125F joka oli puolikatettu. Näissä kaikissa pyörissä on samanlainen moottori ja muu runko. Tämä malli kuitenkin eroaa täysin uudemmasta Honda NSR:stä, jonka valmistaminen lopetettiin vuonna 2003. Honda NS-mallistoa valmistettiin vuoteen 1988 asti. Suomeen tuotujen mallien teho oli alennettu 9 kilowattiin. Honda NS:ää valmistettiin myös 250- ja 400-kuutioisina. NS
Perälänjärvi

Perälänjärvi on järvi Veikkolassa Pohjois-Kirkkonummella. Se sijaitsee Turunväylän pohjoispuolella. Järven pinta-ala on 22,7 hehtaaria. Sen pituus on 700 metriä ja leveys 400 metriä. Järvellä ei ole saaria, ja se on matala. Sen keskisyvyys on vain 0,76 metriä ja suurin syvyys 1,25 metriä. Perälänjärven ympäristössä on runsaasti asutusta. Sen valuma-alueen pinta-ala on 5,19 neliökilometriä ja vedenpinnan korkeus 50,4 metriä. Järvi laskee sen eteläpäästä lähtevää ojaa pitkin Turunväylän eteläpuolella sijaitsevaan Lamminjärveen. Laskuojan pituus on 400 metriä ja pudotus 0,5 metriä. Perälänjärvi on luokiteltu rehevöityneeksi järveksi. Sen vesi on luokiteltu ekologiselta tilaltaan tyydyttäväksi ja kemialliselta tilaltaan hyväksi. Järven happitilanne on ollut ajoittain alhainen. Elokuussa 2020 sen happitilanne oli tyydyttävä. == Lähteet == Luokka:Kirkkonummen järvet Luokka:Mankinjoen vesistö
Kasuaarit

Kasuaarit (Casuarius) on kasuaarilintujen lahkoon kuuluva suku. Kasuaarit elävät Uudessa-Guineassa ja sen lähisaaristoissa, sekä koillisessa Australiassa. Kasuaarit ovat hyvin arkoja, mutta vaarallisia ärsytettäessä. == Levinneisyys ja elinympäristö == Kasuaareja tavataan Australian koillisosassa ja Uudessa-Guineassa sekä niiden lähisaarilla. Eri lajien levinneisyysalueet eivät pääosin ole päällekkäisiä. Lajia tavataan erityisesti tiheissä sademetsissä. Kasuaarit pitävät yleensä vanhoista aarniometsissä, mutta osa populaatioista tulee toimeen myös häirityissä elinympäristöissä, jos niissä on tarpeeksi hedelmiä. Lajeista kypäräkasuaari elää Uuden-Guinean länsi- ja eteläosissa ja Australian Queenslandissa sekä Arusaarilla, Yos Sudarsolla ja Seramilla. Isokasuaaria puolestaan tavataan Uuden-Guinean länsi- ja pohjoisosissa sekä Yapenilla ja Salawatilla. Pikkukasuaarin asuinalueeseen kuuluvat Uuden-Guinean ylänköalueet, Yapen ja Uusi-Britannia, mihin se on luultavasti istutettu. == Ravinto == Kasuaarit syövät pääasiassa hedelmiä, mutta myös esimerkiksi kukkia, sieniä ja pieniä eläimiä. Kasuaarien on havaittu syövän ravinnokseen hedelmiä vähintään 26 kasvisuvusta. Kasuaarien elinalueella elävä kasuaariluumu on nimetty kasuaarin mukaan. Kun puista alkaa pudota hedelmiä, kasuaarit tulevat syömään niitä vartioiden puuta muutaman päivän ajan. Ne lähtevät sitten kun puussa ei ole hedelmiä. Kasuaari nielaisee jopa banaanit ja omenat kokonaisina. Kasuaarit ovat tärkeitä sademetsien ekosysteemin kannalta, koska ne nielaisevat myös puiden siemenet ja levittävät niitä ulosteen mukana. == Lisääntyminen == Lisääntymiskausi alkaa touko- ja kesäkuun välillä. Naarat munivat kolmesta kahdeksaan suurta, kirkkaan vihreää tai turkoosia munaa uroksen valmistaman lehtialustan päälle. Munien koko on noin 9-14 senttimetriä. Vain strutsin ja emun munat ovat suurempia. Naaras ei huolehdi munista tai poikasista vaan lähtee munimaan useiden muiden uroksien pesiin. Uros hautoo munia 50–52 päivää poistaen tai lisäten lehtiä lämpötilan säätämiseksi, ja huolehtii ruskearaitaisista poikasista noin 9 kuukauden ajan suojellen niitä pedoilta, mukaan lukien ihmiseltä. == Lajit == * Kypäräkasuaari (Casuarius casuarius) * Pikkukasuaari (Casuarius bennetti) * Isokasuaari (Casuarius unappendiculatus) === Lajien levinneisyys === Image:Casuarius bennetti Distribution.jpg|Pikkukasuaarin levinneisyys Image:Casuariuas_casuarius_Distribution_map.jpg|Kypäräkasuaarin levinneisyys Image:Casuarius unappendiculatus Distribution.jpg|Isokasuaarin levinneisyys == Kasuaari ja ihminen == Järjestöt Uudessa-Guineassa pyydystävät kasuaarin poikasia ja kasvattavat niitä syötäväksi ja lahjaksi. Kasuaareja pidetään yleisesti vaarallisina. Vuonna 2003 tutkituista 221 hyökkäyksestä 150 kohdistui ihmiseen. Usein ihmiset olivat syöttäneet kasuaareja tai jahdanneet niitä. Guinness World Records onkin luokitellut kasuaarit maailman vaarallisimmiksi linnuiksi, sillä niiden luonne on aggressiivinen ja niillä on voimakkaat raajat, joiden päässä on terävät kynnet. Kasuaarin on väitetty pystyvän potkullaan viiltämään ihmisen vatsan auki. ==Lähteet== Luokka:Kasuaarilinnut
Tulimuurahainen

Tulimuurahainen (Solenopsis invicta) on alun perin Etelä-Amerikassa esiintynyt Solenopsis-suvun muurahaislaji. Laji on kulkeutunut Etelä-Amerikasta Yhdysvaltoihin ja Yhdysvalloista vahingossa rahtilaivojen avulla Australiaan, Filippiineille, Taiwaniin ja Kiinan Guangdongin provinssiin. Tulimuurahaisista on tullut suuri ongelma niiden levinneisyysalueilla, se uhkaa joitakin eliöitä ja sen pistot aiheuttavat pahoja vammoja. Tulimuurahaista pidetäänkin yhtenä maailman sadasta haitallisimmasta vieraslajista. Tulimuurahaisten yhteiskunnat liittyvät yhteen ja valtaavat uusia alueita. == Ominaisuudet == Väriltään punatulimuurahainen on punaoranssi. Ne ovat erittäin aggressiivisia varsinkin puolustautuessaan. Laji on erittäin sitkeä tuholaismyrkkyjä vastaan, samoin kuin faaraomuurahainenkin. Tulimuurahaiset pistävät myös erittäin aggressiivisesti ja suihkuttavat happoa, joka pystyy lamaannuttamaan suunnilleen sen itsensä kokoisen vihollisen. == Esiintymisalue == Yhdysvaltojen eteläosan ruohomaa; kotoisin alun perin Etelä-Amerikasta. == Ravinto ja elintavat == Ravintona tulimuurahaisilla ovat pääasiassa muut hyönteiset, mutta syövät mettä, hedelmiä ja siemeniä. Yhdyskuntien kokojen arvellaan olevan suurimmillaan noin 220 000–240 000 yksilöä. == Historia == Tulimuurahaisia tuotiin Brasiliasta Yhdysvaltoihin pääasiassa laboratoriotutkimuksiin 1900–1950-lukujen aikana. Yhdysvaltain hallitus on vuodesta 1957 lähtien kuluttanut yli 200 miljoonaa dollaria muurahaisia torjuviin kemikaaleihin, mutta tuhoja aiheuttavia muurahaisia ei ole saatu hävitettyä. Siksipä toivotaankin, että loiskärpäset (Tachinidae) tappaisivat tulimuurahaisia tehokkaasti, vaikkakaan ne eivät tuhoa muurahaispopulaatiota kokonaan, on se keino kontrolloida sitä, mikäli se osoittautuu tarpeeksi tehokkaaksi. == Lähteet == == Aiheesta muualla == * ITIS: Solenopsis invicta * Centre for Agriculture and Biosciences International (CABI): Solenopsis invicta (red imported fire ant) * Pherobase: Semiochemicals of Solenopsis invicta, the Red imported fire ant Luokka:Muurahaiset
Uskontojen parodiat

Uskontojen parodiat ovat uskontojen jäljitelmiä, joilla parodioidaan uskontoja huumorin, satiirin tai pilkan keinoin. == Eräitä parodioita == === Diskordianismi === Diskordianismi on uskonto, joka voidaan mieltää uskontojen parodiaksi, mutta myös oikeaksi pakanaliikkeeksi. Diskordianismia kuvataan usein uskonnoksi, joka on naamioitunut vitsiksi, tai toisin päin. Diskordianismille onkin tyypillistä absurdius. === Näkymätön vaaleanpunainen yksisarvinen === Näkymätön vaaleanpunainen yksisarvinen on samaan aikaan sekä näkymätön että vaaleanpunainen. Se parodioi jumalatodistuksia: sen olemassaoloa tai vaaleanpunaisuutta on mahdoton todistaa vääräksi. === Lentävä spagettihirviö === Lentävä spagettihirviö on parodisilla piirteillä varustettu jumalolento. Se parodioi pääasiassa uskonnollisia luomiskertomuksia ja älykästä suunnittelua. === Monty Pythonin elokuvat === Brittiläistä uskontoparodiaa edustavat esimerkiksi Monty Python -ryhmän elokuvat Brianin elämä (1979), joka parodioi Jeesuksen elämää, sekä Elämän tarkoitus (1983). Brianin elämästä nousseen kohun innoittamana Ei yhdeksän uutiset -sketsisarjassa esitettiin sketsi, jossa Britannian uskontona oli Monty Python -ryhmän palvontaan perustuva kuvitteellinen uskonto, jota Jeesuksesta kertovan elokuvan väitettiin halventaneen. === Maradoniaaninen kirkko === Argentiinassa on kehitetty uskontoparodia jalkapalloilija Diego Maradonan ympärille. Siinä on Maradonan ympärille sijoitettu erilaisia kristinuskon oppeja, riittejä ja kirjoituksia. == Katso myös == * Iktys-symbolin parodiat * Russellin teekannu * The Satanic Temple == Aiheesta muualla ==
Uskonnon määritelmä

Uskonnon määritelmiä on lukuisia eikä niistä vallitse yksimielisyyttä. Kielitoimiston sanakirjan mukaan uskonto tarkoittaa uskoa ja siihen liittyvää pyhyyden kokemusta yleismaailmallisena ilmiönä, joka usein on muotoutunut oppijärjestelmäksi ja ilmenee erilaisina (yhteisöllisinä) tapoina ja palvontamenoina. Uskontotieteilijä Ilkka Pyysiäisen mukaan uskonto on käsitteellistys, joka on tehty suuresta määrästä erilaisia uskomuksia, käyttäytymistaipumuksia ja kokemuksia. Erilaiset asiat nähdään uskonnollisina silloin kun ne täyttävät tietyt tulkitsijan asettamat ehdot. == Katso myös == * Uskonnon alkuperä * Uskonto * Taikausko * Teismi == Lähteet == == Kirjallisuutta == * * * * * * == Aiheesta muualla == * Mitä on uskonto? Johdatus kulttuuri- ja sosiaaliantropologiaan, Tampereen yliopiston täydennyskoulutuskeskus / Avoin yliopisto. Luokka:Uskontotieteen käsitteet‎
Gustaf Adolf Ramsay

Gustaf Adolf RamsayFinlands ridderskaps och adels kalender 1956, sivu 345 (23. maaliskuuta 1794 Kuopio - 8\. toukokuuta 1859 Helsinki) oli suomalainen eversti ja Kuopion läänin kuvernööri vuosina 1833–1854. Ramsayn isä oli Savon ja Karjalan läänin maaherra, everstiluutnantti Anders Johan Ramsay. Hänen äitinsä oli Johanna Barbara Petersen. Ramsay avioitui vuonna 1833 Augusta Charlotta Adamina Schulmanin (k. 1835) kanssa ja tämän kuoltua toisen kerran vuonna 1837 Vendla Gustava von Essenin (k. 1908) kanssa. Isänsä mukaan nimetystä pojasta Gustaf Adolf Ramsaysta (s. 1842) ja hänen veljestään Arthur Rickhard Ramsaysta (s. 1838) tuli kenraalimajureita. ==Aikajana== * Ramsay valmistui ylioppilaaksi Porvoossa 15. syyskuuta 1809. * Turussa Viipurilaisen osakunnan jäseneksi 10. lokakuuta 1809. * Kersantti armeijan laivaston Tukholman eskaaderissa 1810. * Komppanianpäällikkö 1818, ero majurina 1818. Palasi Suomeen. * Kapteeni venäläisessä Savonlinnan jalkaväkirykmentissä 1819. * Majuri Viipurin jalkaväkirykmentissä 1822. * Pataljoonankomentaja 45. jääkärirykmentissä 1824. * Siirto rykmentinmajurina Suomen jääkärirykmenttiin 1826. * 3. Suomen tarkk'ampujaprikaatin 6. Viipurin tarkk'ampujapataljoonan komentaja 1827. * Osallistui turkin sotaan 1828-29. * Siirto Vjatkan jalkaväkirykmenttiin 1829. * Ufimin jalkaväkirykmentin 1. pataljoonan päällikkö, everstiluutnantiksi * Siirto sotamarsalkka, kreivi Osten-Sackenin rykmenttiin 1830, ero everstinä 1832. * Kuopion läänin varamaaherra 1833, kuvernööri 1837, ero 1854. * Kuoli Helsingissä 8. toukokuuta 1859. ==Katso myös== * Ramsay ==Aiheesta muualla== *Helsingin yliopiston ylioppilasmatrikkeli 1640–1852: G.A. Ramsay *-"- lanko: varalääninkamreeri Didrik Adolf von Essen *-"- veli: senaattori, salaneuvos, FT Karl August Ramsay ==Lähteet== Luokka:Kuopion läänin maaherrat Luokka:Suomalaiset everstit Luokka:Vuonna 1794 syntyneet Luokka:Vuonna 1859 kuolleet